text: по отношение на трети страни, към чиито граждани има изискване за визи при преминаване на външните граници на държавите-членки и тези, чиито граждани са освободени от това изисквания."2. Член 1, параграф 2 се заменя със следното:"Граждани на трети страни, включени в приложение II, са освободени от изисквания за визи по параграф 1 за престой не повече от общо три месеца."3. Член 8 се заменя със следното:"Член 8Настоящият регламент влиза в сила на двадесетия ден след публикуването му в Официален вестник на Европейските общности"4. Следното се заличава от приложение II:- звездичката срещу Румъния;- бележката под линия към член 8, параграф 2.Член 2Настоящият регламент влиза в сила на двадесетия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки в съответствие с Договора за създаване на Европейската общност.Съставено в Брюксел на 7 декември 2001 година.За СъветаПредседателM. Verwilghen[1] Становище от 29 ноември 2001 г. (все още непубликувано в Официален вестник).[2] ОВ L 81, 21.3.2001 г., стр. 1.[3] ОВ L 176, 10.7.1999 г., стр. 31.--------------------------------------------------


text:
 26.6.2019
 BG
 Официален вестник на Европейския съюз
 L 171/100
 РЕГЛАМЕНТ ЗА ИЗПЪЛНЕНИЕ (ЕС) 2019/1084 НА КОМИСИЯТА
 от 25 юни 2019 година
 за изменение на Регламент (ЕС) No 142/2011 по отношение на хармонизирането на списъка на одобрени или регистрирани обекти, предприятия и оператори и на проследяемостта на някои странични животински продукти и производни продукти
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Регламент (ЕО) No 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) No 1774/2002 (1), и по-специално член 21, параграф 5, буква а), член 23, параграф 3, член 41, параграф 4, член 47, параграф 2 и член 48, параграф 2 от него,
 като има предвид, че:
 (1)
 С Регламент (ЕС) No 142/2011 на Комисията (2) се определят правилата за прилагане на Регламент (ЕО) No 1069/2009, включително изискванията по отношение на търговските документи и на проследяемостта на страничните животински продукти и на производните продукти.
 (2)
 Съгласно член 21 от Регламент (ЕО) No 1069/2009 по време на транспортирането им всички пратки със странични животински продукти и производни продукти се придружават от търговски документ, изготвен в съответствие с образеца, установен в приложение VIII към Регламент (ЕС) No 142/2011, и попълнен от оператора.
 (3)
 Съгласно член 48, параграф 3 от Регламент (ЕО) No 1069/2009 компетентният орган на държавата членка на произход уведомява компетентния орган на държавата членка по местоназначение посредством интегрираната компютризирана ветеринарна система (TRACES), въведена с Решение 2004/292/ЕО на Комисията (3), за изпращането на страничнте животински продукти и производните продукти.
 (4)
 С цел осъществяване на ефективен официален контрол на местоназначението, на операторите, участващи в изпращането на пратки, за които се прилага член 48, параграф 3 от Регламент (ЕО) No 1069/2009, следва да бъде разрешено да изберат местоназначението само от списъците на одобрени или регистрирани обекти и предприятия, включени в TRACES, а не от списъците на регистрирани оператори, които също са включени в TRACES.
 (5)
 Поради това Регламент (ЕС) No 142/2011 следва да бъде изменен, за да се включат изисквания за хармонизираните списъци на одобрени или регистрирани обекти и предприятия и да се предвиди, че в TRACES се въвеждат хармонизирани и актуални списъци или че те са достъпни чрез нея. Поради това в глава VI от Регламент (ЕС) No 142/2011 следва да се добави нов член.
 (6)
 Хармонизирането на списъците в TRACES или достъпността им чрез системата може да представлява административна тежест за компетентните органи в държавите членки. Поради това на компетентните органи следва да бъде предоставен подходящ преходен период за прилагането на новите разпоредби.
 (7)
 Член 30 от Регламент (ЕС) No 142/2011 не следва да се прилага при посоченото в член 29 от същия регламент конкретно движение на странични животински продукти и производни продукти между територии на Руската федерация и при посоченото в член 29а от същия регламент конкретно транзитно преминаване през Хърватия на странични животински продукти и производни продукти, идващи от Босна и Херцеговина и предназначени за трети държави. Специфичните изисквания по

type: legislation

jurisdiction: EU


text:
отношение на движението и транзитното преминаване, предвидени в горепосочените членове, предвиждат подходящо равнище на защита на общественото здраве и здравето на животните и по този начин позволяват дерогация от вписването в TRACES на обекти и предприятия на произход.
 (8)
 Поради това член 30 от Регламент (ЕС) No 142/2011 следва да бъде съответно изменен.
 (9)
 Съгласно член 21, параграф 2 от Регламент (ЕО) No 1069/2009 операторите гарантират, че по време на транспортирането им страничните животински продукти и производните продукти се придружават от търговски документ. С цел да се предотврати използването на определени странични животински продукти и на производни продукти във веригата на производство на фуражи за селскостопански животни, дейностите на регистрираните търговци, отговарящи за организацията на транспорта, следва да бъдат пояснени и направени по-прозрачни за целите на официалния контрол. Образецът на търговския документ, който трябва да придружава горепосочените странични животински продукти и производни продукти, следва да бъде адаптиран, за да може да се осигури необходимата информация.
 (10)
 За някои странични животински продукти и производни продукти, определени в член 48, параграф 3 от Регламент (ЕО) No 1069/2009, се прилагат процедурите за канализиране. Операторите и компетентните органи следва да гарантират, че когато се изисква съхранение, тези странични животински продукти или производни продукти винаги пристигат в съоръжение за съхранение, регистрирано в съответствие с член 23, параграф 1, буква а) от Регламент (ЕО) No 1069/2009, обект или предприятие, одобрени в съответствие с член 24, параграф 1 от посочения регламент, или пристигат на местоназначението, както е посочено в член 24, параграф 1, буква й), подточки i) — iv) от него. Поради това образецът на търговския документ е необходимо да бъде адаптиран към изискванията, установени в член 48, параграф 3 от Регламент (ЕО) No 1069/2009.
 (11)
 Продължителността на транспортирането между мястото на произход и местоназначението следва да бъде ограничена до 15 работни дни, за да се гарантира проследяемостта на пратките. Ако дадена пратка не пристигне на местоназначението си в този срок, всички участващи компетентни органи трябва незабавно да определят местоположението на пратката.
 (12)
 Няколко нови стоки подлежат на търговия между държавите членки. В тази връзка търговският документ следва да бъде преразгледан, за да се изброят тези нови стоки.
 (13)
 Поради това приложение VIII към Регламент (ЕС) No 142/2011 следва да бъде съответно изменено.
 (14)
 Изпращането до други държави членки на странични животински продукти и производни продукти, посочени в член 48, параграф 1 от Регламент (ЕО) No 1069/2009, се разрешава предварително от компетентния орган на държавата членка по местоназначение при подаване на заявление от оператора. В приложение XVI към Регламент (ЕС) No 142/2011 е посочен стандартният образец за заявление за разрешение за изпращане на странични животински продукти и производни продукти до друга държава членка. Този образец следва да бъде изменен, за да включи информация за разрешеното местоназначение на производните продукти и за оправомощените потребители на странични животински продукти или производни продукти. Разрешаването на посочените странични животински продукти и производни продукти в дадена държава членка не изключва възможността за отказ на това изпращане от страна на компетентните органи в други държави членки. Стандартният формуляр за разрешаването следва да бъде


text:
въведен в TRACES и да бъде свързан по електронен път с търговския документ, използван за разрешените пратки със странични животински продукти или производни продукти, за да се предотврати генерирането на търговски документ без попълнен образец за заявление, одобрен от компетентния орган по местоназначението.
 (15)
 Приложение XVI към Регламент (ЕС) No 142/2011 следва да бъде съответно изменено.
 (16)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 142/2011 се изменя, както следва:
 1)
 Добавя се следният член 20a:
 „Член 20a
 Списък на обекти, предприятия и оператори в държавите членки
 Компетентният орган на дадена държава членка гарантира, че актуалните списъци на обектите, предприятията и операторите, посочени в член 47, параграф 1, първа алинея от Регламент (ЕО) No 1069/2009, са:
 а)
 изготвени в съответствие с техническите спецификации, публикувани на уебсайта на Комисията (*1);
 б)
 или въведени в TRACES, или достъпни чрез системата TRACES, считано от 31 октомври 2021 г. най-късно.
 (*1) https://ec.europa.eu/food/sites/food/files/safety/docs/fs-animal-products-app-est-technical_spec_04032012_en.pdf“."
 2)
 В член 30 се добавя следната алинея:
 „Настоящият член не се прилага за конкретно движение на пратки със странични животински продукти, идващи от Руската федерация или предназначени за там, както е посочено в член 29, нито за движението на пратки със странични животински продукти и производни продукти, идващи от Босна и Херцеговина и предназначени за трети държави, както е посочено в член 29а.“
 3)
 В член 32 параграф 7 се заменя със следното:
 „7. Чрез системата TRACES операторите подават заявления за разрешението, посочено в параграф 6, съгласно стандартния образец, установен в глава III, раздел 10 от приложение XVI към настоящия регламент.“
 4)
 Приложения VIII и ХVI се изменят съгласно приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 юни 2019 година.
 За Комисията
 Председател
 Jean-Claude JUNCKER
 (1) ОВ L 300, 14.11.2009 г., стр. 1.
 (2) Регламент (ЕС) No 142/2011 на Комисията от 25 февруари 2011 г. за прилагане на Регламент (ЕО) No 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
 (3) Решение 2004/292/ЕО на Комисията от 30 март 2004 г. относно въвеждането на системата TRACES и за изменение на Решение 92/486/ЕИО (ОВ L 94, 31.3.2004 г., стр. 63).
 ПРИЛОЖЕНИЕ
 Регламент (ЕС) No 142/2011 се изменя, както следва:
 1)
 В приложение VIII, глава III точка 6 се изменя, както следва:
 а)
 в буква е) подточки iv)—vii) се заменят със следното:
 „iv)
 името и адреса на обекта или предприятието на произход на материала и неговия номер на одобрението или регистрационния му номер, определени в съответствие с Регламент (ЕО) No 1069/2009 или,


text:
когато е приложимо, в съответствие с регламенти (ЕО) No 852/2004 (1), (ЕО) No 853/2004 (2) или (ЕО) No 183/2005 (3) на Европейския парламент и на Съвета, и естеството и метода на обработка, според случая;
 v)
 името, адреса и регистрационния номер на превозвача на материала;
 vi)
 името и адреса на обекта или предприятието по местоназначение и регистрационния номер или номера на одобрението, определени в съответствие с Регламент (ЕО) No 1069/2009 или, когато е приложимо, в съответствие с регламенти (ЕО) No 852/2004 или (ЕО) No 183/2005;
 vii)
 при транспортиране в контейнери: пълния идентификационен номер на контейнера („BIC кода“), издаден в съответствие с изискванията на международната служба по транспорт с контейнери и интермодиален транспорт (Bureau International des Containers et du Transport Intermodal) (4);
 viii)
 при износ на преработени животински протеини и продукти, съдържащи преработени животински протеини, посочени в приложение IV към Регламент (ЕО) No 999/2001: изходящата държава членка и изходящия граничен инспекционен пункт, посочен в Решение 2009/821/ЕО на Комисията (5).“;
 б)
 добавя се следната буква и):
 „и)
 В срок от 15 работни дни след получаването на информацията, посочена в член 48, параграф 3, първа алинея от Регламент (ЕО) No 1069/2009, компетентният орган, отговорен за местоназначението и посочен в член 48, параграф 3, втора алинея от цитирания регламент, уведомява посредством TRACES компетентния орган на държавата членка на произход за пристигането на пратката.“;
 в)
 образецът за търговски документ се заменя със следното:
 „Търговски документ
 За транспортирането в рамките на Европейския съюз на странични животински продукти и производни продукти, непредназначени за консумация от човека, в съответствие с Регламент (ЕО) No 1069/2009
 Текст на изображението
 ЕВРОПЕЙСКИ СЪЮЗ
 Търговски документ
 Част I: Данни за изпращаната пратка
 I.1. Изпращач
 Наименование
 Адрес
 Номер на одобрението или регистрационен номер
 Пощенски код
 I.2. Референтен номер на документа
 I.2.a. Местен референтен номер
 I.3. Централен компетентен орган
 I.4. Местен компетентен орган
 I.5. Получател
 Наименование
 Адрес
 Пощенски код
 Номер на одобрението или регистрационен номер
 Teл.
 I.6. Регистриран търговец
 Наименование
 Регистрационен номер
 Адрес
 Пощенски код
 Държава членка
 I.7
 I.8. Държава на произход
 Код по ISO
 I.9. Регион на произход
 Код
 I.10. Държава по местоназначение
 Код по ISO
 I.11. Регион по местоназначение
 Код
 I.12. Място на произход
 Обект
 Наименование Номер на одобрението или регистрационен номер
 Адрес
 Пощенски код
 I.13. Местоназначение
 Обект
 Наименование Номер на одобрението или регистрационен номер
 Адрес
 Пощенски код
 I.14. Място на товарене
 I.15. Дата на заминаване
 I.16. Транспортни средства
 Самолет
 ППС
 Идентификация
 Кораб
 Друго
 ЖП вагон
 I.17. Превозвач
 Наименование
 Адрес
 Пощенски код
 Номер на одобрението или регистрационен номер
 Държава членка
 I.18. Описание на стоката
 I.19. Код на стоката (код по КН)
 I.20. Общо количество
 Текст на изображението
 I.21. Температура на продуктите
 I.22. Брой на опаковките
 Като на околната среда
 Охладени
 Замразени
 Контролирана температура
 I.23. Номер на пломба, ако е поставена от компетентния орган, и идентификационния BIC номер на контейнера
 I.24. Вид на опаковките
 I.25. Стоки със сертификат за:
 Фуражи за животни
 Техническа употреба
 Употреба като храна за домашни любимци
 Органични торове/подобрители на почват
 За пратката се прилагат изискванията, посочени в Регламент (ЕО) No 999/2001.
 Категория 3 рибно масло/рибно брашно с превишени нива на диоксини


text:
и/или PCB, предназначено за детоксикация съгласно Регламент (ЕС) 2015/786.
 I.26.
 I.27. Транзит през държави членки
 Държава членка Код по ISO
 Държава членка Код по ISO
 Държава членка Код по ISO
 I.28. Износ
 Трета държава Код по ISO
 Изходен пункт Код
 I.29.
 I.30.
 I.31. Идентификация на стоките
 Номер на одобрението на обектите
 Видове
 Естество на стоката
 Категория
 Вид обработка
 Производствено предприятие
 Партиден номер
 Текст на изображението
 ДЪРЖАВА
 Странични животински продукти/производни продукти, непредназначени за консумация от човека
 II. Здравна информация
 II.a. Референтен номер на сертификата
 II.б.
 Част II: Декларация:
 II.1. Декларация на изпращача
 Аз, долуподписаният, заявявам, че:
 II.1.1. информацията в част I е фактически вярна;
 II.1.2. бяха взети всички предпазни мерки, за да се избегне замърсяването с патогенни агенти на страничните животински продукти или производните продукти и кръстосаното замърсяване между различни категории.
 Забележки
 Част I:
 — Поле I.1: Юридическото или физическото лице, поръчащо транспорта, посочен в документа, изискван съгласно Convention relative au Contract de Transport International de Marchandises par Route (CMR) (Конвенцията относно договорите за международен транспорт на стоки по суша).
 — Поле I.5: Юридическото или физическото лице, за което е предназначена пратката.
 — Поле I.6 [по избор, ако е целесъобразно]: Регистрирано наименование на търговеца, адрес, регистрационен номер.
 — Полета I.9 и I.11: ако е целесъобразно.
 — Полета I.12, I.13: номер на одобрението или регистрационен номер.
 Когато става въпрос за:
 — продукти, попадащи в обхвата на член 48, параграф 3 от Регламент (ЕО) No 1069/2009: само съоръжение за съхранение, изгаряне или съвместно изгаряне, регистрирано в съответствие с член 23, параграф 1, буква а); обект или предприятие, одобрени в съответствие с член 24 на Регламент (ЕО) No 1069/2009, или, когато става въпрос за оборски тор — стопанството по местоназначение, което има необходимото разрешение;
 — рибно масло или рибно брашно от категория 3, предназначени за детоксикация съгласно Регламент (ЕС) 2015/786: посочва се номерът на одобрението на предприятието по местоназначение в съответствие с Регламент (ЕО) No 183/2005 или Регламент (ЕС) 2015/786.
 — Поле I.14: да се попълни, ако е различно от полета I.1. и I.12.
 — Поле I.17: регистрационен номер или номер на одобрението на действителния превозвач. Ако информацията е същата като в клетка I.6, да се използва само клетка I.17.
 — Поле I.23: когато става въпрос за транспорт в контейнери: задължително е да се посочи пълният идентификационен номер на контейнера (BIC кода).
 — Поле I.25: техническа употреба: всяка употреба за цел, различна от консумация от животни или органични торове или подобрители на почвата. Техническите продукти не могат да се използват във фуражи, храни за домашни любимци или органични торове/подобрители на почвата.
 — Поле I.31:
 Животински видове: за материал от категория 3 и продукти, произведени от него, предназначени за използване като фуражни суровини. Избира се измежду следните: птици, преживни, свинови, други бозайници, риби (Pesca), мекотели, ракообразни, насекоми (видове, ако е целесъобразно), други безгръбначни, смесени непреживни видове, смесени видове, сред които преживни.
 Естество на стоката: да се въведе стока, избрана от следния списък: „странични продукти от пчеларството“, „кръвни продукти“, „кръв“, „кръвно брашно“, „остатъци от храносмилането“, „съдържание на храносмилателния тракт“, „дъвчащи предмети за кучета“, „рибно брашно“, „овкусители“,


text:
„желатин“, „пръжки“, „кожи“, „хидролизирани протеини“, „органични торове/подобрители на почвата“, „храни за домашни любимци“, „преработен животински протеин“, „странични животински продукти за производството на храни за домашни любимци“, „сурови храни за домашни любимци“, „топени мазнини“, „компост“, „преработен оборски тор“, „рибно масло“, „млечни продукти“, „продукти от коластра“, „утайка от центрофуги и сепаратори, получена от преработката на мляко“, „дикалциев фосфат“, „трикалциев фосфат“, „колаген“, „яйчни продукти“, „серум от еднокопитни животни“, „ловни трофеи“, „вълна“, „косми“, „свинска четина“, „пера“, „странични животински продукти за преработка“, „производни продукти“, „месокостно брашно“, „животински трупове“, „оборски тор“, „мастни производни“, „глицерол“, „продукти, които вече не се използват за храна“, „кухненски отпадъци“, „използвано олио за готвене“, „обработени кожи“, „растежни среди“, „мъртви домашни любимци“, „мъртви еднокопитни животни“, „фуражи, които вече не се използват за фуражи“, „[естество на страничните животински продукти или производни продукти], смесени с неопасни отпадъци [EURAL код]“, „яйца“, „странични продукти от люпилни“, „ембриони в яйца или не“.
 Текст на изображението
 ДЪРЖАВА
 Странични животински продукти/производни продукти, непредназначени за консумация от човека
 II. Здравна информация
 II.a. Референтен номер на сертификата
 II.б.
 Категория: да се определи дали са материали от категория 1, 2 или 3.
 За материали от категория 3, предназначени за употреба като фураж: да се посочи буквата от член 10 от Регламент (ЕО) No 1069/2009, в която се посочва съответният животински страничен продукт (напр. член 10, буква а), член 10, буква б) и др.).
 За материали от категория 3 за употреба в сурови храни за домашни любимци: да се посочи „3а)“, „3б)i)“ или „3б)ii)“, в зависимост от това дали страничните животински продукти са посочени в член 10, буква а) или в член 10, буква б), подточка i) или ii) от Регламент (ЕО) No 1069/2009.
 За кожи и продукти, произведени от тях: да се посочи „3б)iii)“ или „3н“, в зависимост от това дали страничните животински продукти или производните продукти са посочени в член 10, буква б), подточка iii) или в член 10, буква н) от Регламент (ЕО) No 1069/2009.
 Вид обработка: За обработени кожи да се посочи обработката:
 „a)“ за сушени;
 „б)“ за сухо осолени или мокро осолени в продължение на най-малко 14 дни преди изпращане;
 „в)“ за подложени в продължение на седем дни на осоляване в морска сол с добавен 2 % натриев карбонат.
 За материали от категория 1 и 2 да се опише методът на преработка или преобразуване. Да се посочи съответният метод на преработка (изберете един от методите от No 1 до No 5, посочени в глава III, или алтернативен метод, посочен в глава IV от приложение IV към Регламент (ЕС) No 142/2011) или метод на преработка за преработен оборски тор, посочен в приложение XI към него, и да се укаже датата на маркировката с глицерол трихептаноат (GTH), както е приложимо.
 За материали от категория 3, предназначени за употреба във фуражи, вж. съответния раздел от приложение X към Регламент (ЕС) No 142/2011.
 За производни продукти от материали от категория 3, предназначени за употреба във фуражи: посочете съответния стандартен метод на преработка (изберете един от методите от No 1 до No 7, посочени в глава III от приложение IV към Регламент (ЕС) No


text:
142/2011 за преработен животински протеин, алтернативен метод, посочен в глава IV на приложение IV, при силажиране, или опишете естеството и методите на обработка, посочени в глава II от приложение Х към Регламент (ЕС) No 142/2011.
 Рибно масло или рибно брашно за детоксикация се обозначава като „рибно масло или рибно брашно с превишено ниво/а на диоксини и/или PCB в съответствие с приложение I към Директива 2002/32/ЕО, предназначени за детоксикация в одобрен обект“.
 Партиден номер: Да се въведе партидният номер или номерът на ушната марка, ако е приложимо.
 Производствено предприятие: за преработен животински протеин и други фуражни суровини посочете преработвателното предприятие
 Част II:
 — Цветът на подписа трябва да се различава от този на печатния текст.
 Подпис
 Съставено в на
 (място) (дата)
 (подпис на отговорното лице на мястото на произход)
 (име с главни букви)
 “
 2)
 В приложение XVI, глава III раздел 10 се заменя със следния текст:
 „Раздел 10
 Стандартен образец за заявления за някои разрешения за търговия в рамките на Съюза
 Операторите информират компетентния орган на държавата членка по произход и подават заявление до компетентния орган в държавата членка по местоназначение за разрешение за изпращане на странични животински продукти и производни продукти, посочени в член 48, параграф 1 от Регламент (ЕО) No 1069/2009, и рибно масло и рибно брашно от материали от категория 3, предназначени за детоксикация, в съответствие със следния формат в TRACES:
 Текст на изображението
 Референтен номер:
 СТРАНИЦА 1/2
 ЗАЯВЛЕНИЕ ЗА РАЗРЕШЕНИЕ ЗА ИЗПРАЩАНЕ НА СТРАНИЧНИ ЖИВОТИНСКИ ПРОДУКТИ И ПРОИЗВОДНИ ПРОДУКТИ ДО ДРУГА ДЪРЖАВА ЧЛЕНКА(ЧЛЕН 48 ОТ РЕГЛАМЕНТ (ЕО) No 1069/2009)
 Име и адрес на заявителя
 Номер на одобрението или регистрационен номер (2)
 Име и адрес на мястото (местата) на произход
 Номер(а) на одобрението или регистрационен(ни) номер(а) (2)
 Име и адрес на изпращача (1)
 Номер на одобрението или регистрационен номер (2)
 Име и адрес на местоназначението(ята) (3)
 Номер(а) на одобрението или регистрационен(ни) номер(а) (3)
 Странични животински продукти/производни продук-ти (4)
 Материал от категория 1, състоящ се от:
 (естество на материала)
 Материал от категория 2, състоящ се от:
 (естество на материала)
 Месокостно брашно, получено от материал от катего-рия 1
 Топени мазнини, получени от материал от категория 1
 Месокостно брашно, получено от материал от катего-рия 2
 Топени мазнини, получени от материал от категория 2
 Рибно масло или рибно брашно с превишено ниво/а на диоксини и/или PCB в съответствие с приложение I към Директива 2002/32/ЕО, предназначени за детоксикация в одобрен обект.
 Предвидена употреба (4)
 Унищожаване като отпадък
 Преработка
 Горене
 Изгаряне или съвместно изгаряне в одобрени обекти или предприятия за странични животински продукти
 Прилагане върху почвата
 Преобразуване в биогаз
 Компостиране
 Обект за междинни дейности
 Храни за домашни любимци (5)
 Производството на биодизел или други биогорива
 За хранене на (6):
 За производство на следните производни продукти (7) (2):
 Предназначени за детоксикация в одобрен обект (2)
 Да се посочи количеството на странични животински продукти/производни продукти (обем или тегло) (2) (8):
 Текст на изображението
 Референтен номер:
 СТРАНИЦА 2/2
 ЗАЯВЛЕНИЕ ЗА РАЗРЕШЕНИЕ ЗА ИЗПРАЩАНЕ НА СТРАНИЧНИ ЖИВОТИНСКИ ПРОДУКТИ И ПРОИЗВОДНИ ПРОДУКТИ ДО ДРУГА ДЪРЖАВА ЧЛЕНКА(ЧЛЕН 48 ОТ РЕГЛАМЕНТ (ЕО) No 1069/2009)
 За месокостно брашно и животински мазнини:


text:
Материалите са преработени в съответствие със следния метод (9):
 Материалите са маркирани с GTH.
 Животински вид на произход (информацията следва да съответства на посоченото за видовете в DOCOM/CD (12)):
 За рибно масло, предназначено за детоксикация, методът на преработка:
 Аз, долуподписаният, декларирам, че посочената по-горе информация е фактически вярна.
 (Подпис: име, дата, координати за връзка: телефон, факс (ако е приложимо), електронна поща)
 Решение на компетентния орган на държавата членка по местоназначение (10):
 Изпращането на пратката е:
 отказано.
 прието.
 прието, при условие че върху материалите се приложи стерилизация под налягане (метод No 1) и че те се маркират с глицерол трихептаноат (GTH).
 е прието при следните условия по отношение на изпращането (2):
 Настоящото разрешение е валидно до (11)
 (Дата, печат и подпис на компетентния орган)
 Бележки:
 Документът се попълва с ГЛАВНИ букви.
 (1) Да се попълни, ако изпращачът е различен от заявителя.
 (2) Да се попълни, ако е целесъобразно.
 (3) За пратки в насипно състояние с няколко местоназначения заявителят носи отговорност за предоставяне на местните ветеринарни служби (МВС) всички подробни данни от различните места на местоназначение. Размерът на полето може да бъде съобразен и по-голям, за да включи всички необходими данни. Броят на местоназначенията се определя с решение на компетентния орган, отговорен за местоназначението(ята).
 (4) Да се отбележи според случая.
 (5) За храни за домашни любимци, произведени от внесени от трети държави материали от категория 1 съгласно член 8, буква в) от Регламент (ЕО) No 1069/2009.
 (6) Да се посочи в съответствие с член 18 от Регламент (ЕО) No 1069/2009.
 (7) Да се посочат предвидените видове употреба, като например за производство на кожи, органични торове/подобрители на почвата, препариране и др.
 (8) Да се посочи. За мъртви еднокопитни животни се посочва номерът на транспондера (микрочипа), ако има, или уникалният доживотен номер съгласно определението в член 2, буква о) от Регламент (ЕС) 2015/262 на Комисията, посочен в идентификационния документ.
 (9) Да се посочи един от методите на преработка, изброени в глава III или глава IV от приложение IV към Регламент (ЕС) No 142/2011.
 (10) За компетентния орган: да се отбележи според случая.
 (11) Да се посочи датата на изтичане на срока на разрешението.
 (12) DOCOM: формуляр на търговски документ в TRACES / CD: търговски документ
 “
 (1) Регламент (ЕО) No 852/2004 на Европейския парламент и на Съвета от 29 април 2004 г. относно хигиената на храните (ОВ L 139, 30.4.2004 г., стр. 1).
 (2) Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
 (3) Регламент (ЕО) No 183/2005 на Европейския парламент и на Съвета от 12 януари 2005 г. за определяне на изискванията за хигиена на фуражите (ОВ L 35, 8.2.2005 г., стр. 1).
 (4) https://www.bic-code.org/identification-number/
 (5) Решение 2009/821/ЕО на Комисиятаа от 28 септември 2009 г. относно съставяне на списък на граничните инспекционни пунктове, определяне на някои правила относно инспекциите, извършвани от ветеринарните експерти на Комисията, и определяне на ветеринарните единици в TRACES (ОВ L 296, 12.11.2009 г., стр. 1).


text:
 1.7.2014
 BG
 Официален вестник на Европейския съюз
 L 192/42
 РЕГЛАМЕНТ ЗА ИЗПЪЛНЕНИЕ (ЕС) No 727/2014 НА КОМИСИЯТА
 от 30 юни 2014 година
 за започване на преразглеждане във връзка с „нов износител“ на Регламент за изпълнение (ЕС) No 1389/2011 на Съвета за налагане на окончателно антидъмпингово мито върху вноса на трихлороизоцианопикочна киселина с произход от Китайската народна република, за отмяна на митото по отношение на вноса от един износител в тази държава и за подлагането на този внос на регистрационен режим
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 11, параграф 4 от него,
 след като уведоми държавите членки,
 като има предвид, че:
 1. ИСКАНЕ
 (1)
 В Европейската комисия („Комисията“) постъпи искане за преразглеждане във връзка с „нов износител“ в съответствие с член 11, параграф 4 от основния регламент.
 (2)
 Искането бе подадено на 4 януари 2014 г. от Juancheng Kangtai Chemical Co. Ltd. („заявителя“), производител износител на трихлороизоцианопикочна киселина от Китайската народна република (КНР).
 2. ПРОДУКТ
 (3)
 Продуктът, предмет на преразглеждането, е трихлороизоцианопикочна киселина и препарати от нея (TCCA), наричана също с международното ѝ непатентовано наименование (INN) „симклозен“, класирана понастоящем в кодове по КН ex 2933 69 80 и ex 3808 94 20 (кодове по ТАРИК 2933698070 и 3808942020), с произход от КНР („продуктът, предмет на преразглеждането“).
 3. СЪЩЕСТВУВАЩИ МЕРКИ
 (4)
 Мерките, които понастоящем са в сила, са окончателно антидъмпингово мито, наложено с Регламент за изпълнение (ЕС) No 1389/2011 на Съвета (2), съгласно който вносът в Съюза на продукта, предмет на преразглеждането, с произход от КНР, включително на произвеждания от заявителя продукт, подлежи на окончателно антидъмпингово мито в размер на 42,6 %, с изключение на няколко дружества, изрично упоменати в член 1, параграф 2 от посочения регламент, спрямо които се прилагат индивидуални митнически ставки.
 4. ОСНОВАНИЯ
 (5)
 Заявителят твърди, че не е изнасял продукта, предмет на преразглеждането, в Съюза през разследвания период, на който се основават антидъмпинговите мерки, т.е. периода от 1 април 2003 г. до 31 март 2004 г. („първоначалния разследван период“).
 (6)
 Освен това заявителят твърди, че не е свързан с нито един от производителите износители на продукта, предмет на преразглеждането, спрямо които се прилагат посочените по-горе антидъмпингови мерки.
 (7)
 Заявителят също така твърди, че е започнал да изнася продукта, предмет на преразглеждането, в Съюза след края на първоначалния разследван период.
 5. ПРОЦЕДУРА
 (8)
 Производителите от Съюза, за които е известно, че са засегнати страни, бяха уведомени за искането за преразглеждане, като им бе предоставена възможност да направят коментари.
 (9)
 След като проучи наличните данни, Комисията стигна до заключението, че са налице достатъчно доказателства, даващи основание за започване на преразглеждане във връзка с „нов износител“ в съответствие с член 11, параграф 4 от основния регламент, за да се определи индивидуалният дъмпингов марж по отношение на заявителя и — ако се установи наличие на дъмпинг — равнището на митото, което следва


text:
да се наложи върху извършвания от него внос в Съюза на продукта, предмет на преразглеждането.
 (10)
 Ако се установи, че заявителят отговаря на изискванията за прилагане на индивидуално мито, може да се наложи да се измени митническата ставка, която понастоящем се прилага за вноса на продукта, предмет на преразглеждането, от дружества, които не са поименно упоменати в член 1, параграф 2 от Регламент за изпълнение (ЕС) No 1389/2011.
 а) Въпросници
 (11)
 С цел да получи информацията, която счита за необходима за целите на разследването, Комисията ще изпрати въпросник на заявителя.
 б) Събиране на информация и провеждане на изслушвания
 (12)
 Всички заинтересовани страни се приканват да изложат становищата си в писмена форма и да предоставят доказателства в тяхна подкрепа.
 (13)
 Освен това Комисията може да изслуша заинтересованите страни, при условие че отправят искане в писмена форма, от което да е видно, че са налице особени причини, поради които следва да бъдат изслушани.
 в) Избор на държава с пазарна икономика
 (14)
 Тъй като заявителят изрично се отказа от правото си да твърди, че при него преобладават условия на пазарна икономика, нормалната стойност се определя въз основа на член 2, параграф 7, буква а) от основния регламент. Поради това, за да се установи нормалната стойност по отношение на КНР, ще се използва подходяща държава с пазарна икономика. Комисията предвижда за тази цел отново да използва Япония, както бе направено при разследването, довело до налагането на мерки върху вноса на продукта, предмет на преразглеждането, от КНР. Заинтересованите страни се приканват да изразят становището си относно целесъобразността на този избор в срока, изрично указан в член 4, параграф 3 от настоящия регламент. Според информацията, с която разполага Комисията, други доставчици за Съюза от държави с пазарна икономика може да бъдат установени, inter alia, в Швейцария, Малайзия и Индонезия. Комисията ще проучи дали има производство и продажби на продукта, предмет на разследването, в тези трети държави с пазарна икономика, за които има данни за производство на продукта, предмет на разследването.
 6. ОТМЯНА НА ДЕЙСТВАЩОТО МИТО И РЕГИСТРАЦИОНЕН РЕЖИМ НА ВНОСА
 (15)
 Съгласно член 11, параграф 4 от основния регламент действащото антидъмпингово мито следва да бъде отменено по отношение на вноса на продукта, предмет на преразглеждането, произвеждан и продаван от заявителя за износ за Съюза. В същото време този внос следва да бъде подложен на регистрационен режим в съответствие с член 14, параграф 5 от основния регламент, с цел да се гарантира, че ако при преразглеждането се установи дъмпинг по отношение на заявителя, антидъмпинговите мита ще могат да бъдат наложени с обратна сила, считано от датата на започване на преразглеждането. Размерът на възможните бъдещи задължения на заявителя не би могъл да бъде изчислен на този етап от процедурата.
 7. СРОКОВЕ
 (16)
 В интерес на доброто административно управление следва да се определят срокове, в които:
 —
 заинтересованите страни могат да заявят своя интерес пред Комисията, да изложат становищата си в писмена форма и да представят всякаква друга информация, която следва да бъде взета предвид по време на разследването,
 —
 заинтересованите страни могат да отправят писмено искане да бъдат


text:
изслушани от Комисията,
 —
 заинтересованите страни могат да изразят становището си относно целесъобразността на избора на Япония, която е предвидена като държава с пазарна икономика за целите на установяването на нормалната стойност.
 —
 Обръща се внимание на факта, че упражняването на повечето процедурни права, определени в основния регламент, зависи от това дали страната е заявила своя интерес в сроковете, посочени в член 4 от настоящия регламент.
 8. КОМУНИКАЦИЯ СЪС ЗАИНТЕРЕСОВАНИТЕ СТРАНИ
 (17)
 Заинтересованите страни се приканват да правят всички изявления и да подават всички искания по електронна поща, включително сканирани пълномощни и удостоверения, с изключение на обемни отговори, които трябва да бъдат предадени на CD-ROM или DVD на ръка или с препоръчана поща. Използването от страните на електронна поща ще представлява поемане на ангажимент за осъществяване на комуникацията по електронна поща и приемане на правилата, посочени в инструкциите за комуникация със заинтересованите страни, публикувани на уебсайта на Генерална дирекция „Търговия“: http://trade.ec.europa.eu/doclib/docs/2011/june/tradoc_148003.pdf. Заинтересованите страни трябва да посочат своето име, адрес, номер на телефон и валиден адрес на електронна поща и следва да гарантират, че предоставеният адрес на електронна поща е функциониращ официален служебен адрес, който се проверява ежедневно. След като координатите за връзка бъдат предоставени, Комисията ще осъществява комуникацията със заинтересованите страни само по електронна поща, освен ако те изрично поискат да получават всички документи от Комисията посредством друго средство за комуникация или освен ако естеството на документа, който трябва да бъде изпратен, изисква използването на препоръчана поща. За повече информация относно правилата за кореспонденция с Комисията, включително принципите, които се прилагат по отношение на изявленията, подадени по електронна поща, заинтересованите страни следва да направят справка с инструкциите за комуникация със заинтересованите страни, посочени по-горе.
 (18)
 Всички писмени изявления, включително информацията, която се изисква в настоящия регламент, попълнените въпросници и кореспонденцията, които заинтересованите страни са предоставили на поверителна основа, трябва да бъдат обозначени с „Limited“, а в съответствие с член 19, параграф 2 от Регламент (ЕО) No 1225/2009 трябва да бъдат придружени от неповерителна версия, обозначена с „For inspection by interested parties“.
 Адрес на Комисията за кореспонденция:
 European Commission
 Directorate-General for Trade
 Directorate H
 Office: N105 8/21
 1049 Bruxelles/Brussel
 BELGIQUE/BELGIË
 E-mail: trade-tcca-review-bis@ec.europa.eu
 9. НЕОКАЗВАНЕ НА СЪДЕЙСТВИЕ
 (19)
 В случай че заинтересована страна откаже достъп до необходимата информация, не я предостави в срок или значително възпрепятства разследването, заключенията, независимо дали са положителни, или отрицателни, може да бъдат направени въз основа на наличните факти в съответствие с член 18 от основния регламент.
 (20)
 Ако се установи, че заинтересована страна е предоставила невярна или подвеждаща информация, тази информация не се взема предвид и може да се използват наличните факти.
 (21)
 Ако заинтересована страна не оказва съдействие или оказва само частично съдействие и поради това заключенията се основават на наличните факти в съответствие с член 18 от основния регламент, резултатът от разследването може да бъде по-неблагоприятен за тази страна, отколкото ако тя е съдействала.
 (22)
 Ако отговорът не бъде изпратен по електронен път, това не се счита за неоказване на съдействие, при условие че заинтересованата страна покаже, че представянето на отговор по изисквания начин би


text:
довело до прекомерни допълнителни затруднения или разходи. Заинтересованата страна следва незабавно да се свърже с Комисията.
 10. ГРАФИК НА РАЗСЛЕДВАНЕТО
 (23)
 В съответствие с член 11, параграф 5 от основния регламент разследването ще бъде приключено в срок от девет месеца от датата на започване на настоящото преразглеждане.
 11. ОБРАБОТКА НА ЛИЧНИТЕ ДАННИ
 (24)
 Следва да се отбележи, че с всички лични данни, събрани по време на настоящото разследване, ще се борави в съответствие с Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (3).
 12. СЛУЖИТЕЛ ПО ИЗСЛУШВАНИЯТА
 (25)
 Заинтересованите страни могат да поискат намесата на служителя по изслушванията на Генерална дирекция „Търговия“. Служителят по изслушванията действа като посредник между заинтересованите страни и службите на Комисията, на които е възложено разследването. Той разглежда искания за достъп до досието, спорове относно поверителността на документите, искания за удължаване на сроковете и искания за изслушване, отправени от трети страни. Служителят по изслушванията може да организира изслушване на отделна заинтересована страна и да действа като медиатор, за да гарантира, че заинтересованата страна упражнява в пълна степен правото си на защита. Служителят по изслушванията ще предостави също така възможност за провеждане на изслушване на страните, което да позволи да бъдат представени различни гледни точки и да бъдат изложени контрааргументи.
 (26)
 Искането за изслушване от служителя по изслушванията следва да бъде направено в писмена форма и да бъде надлежно обосновано. Исканията за изслушване по въпроси, отнасящи се до началния етап на разследването, трябва да бъдат направени в срок от 15 дни от датата на влизане в сила на настоящия регламент. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.
 (27)
 За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на Генерална дирекция „Търговия“: http://ec.europa.eu/commission_2010-2014/degucht/contact/hearing-officer,
 ПРИЕ НАСТОЯЩИЯ РЕГЛАМЕНТ:
 Член 1
 С настоящото се започва процедура по преразглеждане на Регламент за изпълнение (ЕС) No 1389/2011 в съответствие с член 11, параграф 4 от Регламент (ЕО) No 1225/2009 с цел да се определи дали и до каква степен по отношение на вноса на трихлороизоцианопикочна киселина и препарати от нея, наричана също с международното ѝ непатентовано наименование (INN) „симклозен“, класирана понастоящем в кодове по КН ex 2933 69 80 и ex 3808 94 20 (кодове по ТАРИК 2933698070 и 3808942020), с произход от Китайската народна република, произвеждана и продавана за износ за Съюза от Juancheng Kangtai Chemical Co. Ltd. (допълнителен код по ТАРИК A101), следва да се прилага антидъмпинговото мито, наложено с Регламент за изпълнение (ЕС) No 1389/2011.
 Член 2
 Антидъмпинговото мито, наложено с Регламент за изпълнение (ЕС) No 1389/2011, се отменя по отношение на вноса, посочен в член 1 от настоящия регламент.
 Член 3
 В съответствие с член 11, параграф 4 и член 14, параграф 5 от Регламент (ЕО) No 1225/2009 на митническите органи се


text:
указва да предприемат необходимите мерки за въвеждане на регистрационен режим за посочения в член 1 от настоящия регламент внос в Съюза.
 Срокът на регистрационния режим изтича девет месеца след датата на влизане в сила на настоящия регламент.
 Член 4
 1. За да бъдат взети предвид по време на разследването представените от тях изложения, заинтересованите страни трябва да заявят своя интерес пред Комисията, като се свържат с нея, да представят становищата си в писмен вид и да предадат попълнения въпросник, посочен в съображение 11 от настоящия регламент, или всякаква информация, която следва да бъде взета предвид, в срок от 37 дни от датата на влизане в сила на настоящия регламент, освен ако не е посочено друго.
 2. Заинтересованите страни могат да поискат да бъдат изслушани от службите на Комисията, на които е възложено разследването. Всяко искане за изслушване трябва да бъде направено в писмена форма и да бъде надлежно обосновано. Исканията за изслушване по въпроси, отнасящи се до началния етап на разследването, трябва да бъдат направени в срок от 15 дни от датата на влизане в сила на настоящия регламент. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.
 3. Страните по разследването, които биха искали да изразят становището си относно целесъобразността на избора на Япония, предвидена като трета държава с пазарна икономика с цел установяване на нормалната стойност по отношение на Китайската народна република, трябва да представят коментарите си в срок от 10 дни от датата на влизане в сила на настоящия регламент.
 Член 5
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 юни 2014 година.
 За Комисията
 Председател
 José Manuel BARROSO
 (1) ОВ L 343, 22.12.2009 г., стр. 51.
 (2) ОВ L 346, 30.12.2011 г., стр. 6.
 (3) ОВ L 8, 12.1.2001 г., стр. 1.


text:
 21.7.2015
 BG
 Официален вестник на Европейския съюз
 L 193/124
 РЕГЛАМЕНТ ЗА ИЗПЪЛНЕНИЕ (ЕС) 2015/1192 НА КОМИСИЯТА
 от 20 юли 2015 година
 за одобряване на активното вещество смес от терпеноиди QRD 460 в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,
 като има предвид, че:
 (1)
 На 14 септември 2011 г. Нидерландия получи заявление от AgraQuest Inc. (понастоящем Bayer CropScience AG) за одобрение на активното вещество смес от терпеноиди QRD 460 в съответствие с член 7, параграф 1 от Регламент (ЕО) No 1107/2009. В съответствие с член 9, параграф 3 от посочения регламент на 4 октомври 2011 г. Нидерландия, като държава членка докладчик, уведоми Комисията за допустимостта на заявлението.
 (2)
 На 30 юли 2013 г. държавата членка докладчик представи на Комисията проект на доклад за оценка, с копие до Европейския орган за безопасност на храните (наричан по-долу „Органът“), в който се прави оценка на това дали може да се очаква активното вещество да отговаря на критериите за одобряване, предвидени в член 4 от Регламент (ЕО) No 1107/2009.
 (3)
 Органът изпълни изискванията на член 12, параграф 1 от Регламент (ЕО) No 1107/2009. В съответствие с член 12, параграф 3 от Регламент (ЕО) No 1107/2009 той е поискал от заявителя да предостави допълнителна информация на държавите членки, на Комисията и на Органа. През май 2014 г. извършената от държавата членка докладчик оценка на допълнителната информация бе предадена на Органа под формата на актуализиран проект на доклад за оценка.
 (4)
 На 26 август 2014 г. Органът предаде на заявителя, държавите членки и Комисията заключението си относно това дали може да се очаква активното вещество смес от терпеноиди QRD 460 да отговаря на критериите за одобрение, предвидени в член 4 от Регламент (ЕО) No 1107/2009 (2). Органът направи заключението си публично достояние.
 (5)
 На заявителя бе дадена възможност да представи забележките си по доклада за преразглеждане.
 (6)
 На 29 май 2015 г. Комисията представи на Постоянния комитет по растенията, животните, храните и фуражите доклад за преразглеждане на смес от терпеноиди QRD 460, както и проект на регламент за одобрение на смес от терпеноиди QRD 460.
 (7)
 По отношение на един или повече представителни видове употреба на най-малко един продукт за растителна защита, съдържащ активното вещество, и по-специално на видовете употреба, които са проучени и подробно описани в доклада на Комисията за преразглеждане, бе установено, че критериите за одобряване, предвидени в член 4 от Регламент (ЕО) No 1107/2009, са изпълнени. Следователно посочените критерии за одобряване се считат за изпълнени. Следователно е целесъобразно да се одобри смес


text:
от терпеноиди QRD 460.
 (8)
 Независимо от това, в съответствие с член 13, параграф 2 от Регламент (ЕО) No 1107/2009 във връзка с член 6 от същия регламент, и предвид съвременните научно-технически познания, е необходимо да бъдат включени определени условия и ограничения. В конкретния случай е целесъобразно да се изиска допълнителна потвърждаваща информация.
 (9)
 В съответствие с член 13, параграф 4 от Регламент (ЕО) No 1107/2009 приложението към Регламент за изпълнение (ЕС) No 540/2011 на Комисията (3) следва да бъде съответно изменено.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Одобряване на активното вещество
 Активното вещeство смес от терпеноиди QRD 460, посочено в приложение I, се одобрява при условията, предвидени в същото приложение.
 Член 2
 Изменения на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение II към настоящия регламент.
 Член 3
 Влизане в сила и дата на прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20 юли 2015 година.
 За Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) EFSA Journal (Бюлетин на ЕОБХ), 2014 г.; 12(10):3816. Той е достъпен на следния интернет адрес: www.efsa.europa.eu
 (3) Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
 ПРИЛОЖЕНИЕ I
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 Смес от терпеноиди QRD 460
 CIPAC No 982
 Смес от терпеноиди QRD 460 е смес от три компонента:
 —
 α-терпинен: 1-изопропил-4-метилциклохекса-1,3-диен;
 —
 p-цимен: 1-изопропил- 4-метилбензен;
 —
 d-лимонен: (R)-4-изопропенил-1-метилциклохексен.
 Номиналната концентрация на всеки компонент в произведеното активно вещество следва да е, както следва:
 —
 α-терпинен: 59,7 %;
 —
 p-цимен: 22,4 %;
 —
 d-лимонен: 17,9 %;
 Всеки компонент трябва да притежава минимална чистота, както следва:
 —
 α-терпинен: 89 %;
 —
 p-цимен: 97 %;
 —
 d-лимонен: 93 %;
 10 август 2015 г.
 10 август 2025 г.
 За прилагането на единните принципи, упоменати в член 29, параграф 6 от Регламент (ЕО) No 1107/2009 се вземат под внимание заключенията от доклада за преразглеждане на смес от терпеноиди QRD 460, и по-специално допълнения I и II към него.
 При тази цялостна оценка държавите членки обръщат особено внимание на:
 а)
 стабилността на формулировките при съхранение;
 б)
 защитата на операторите и работниците, като се гарантира, че в условията на употреба е включено използването на подходящи лични предпазни средства, когато е целесъобразно;
 в)
 защитата на подпочвените води, когато веществото се прилага в райони, уязвими от гледна точка на почвените и/или климатичните им условия;
 г)
 защитата на повърхностните води и водните организми;
 д)
 опазването на пчелите и неприцелните членестоноги.


text:
Когато е целесъобразно, условията за употреба включват мерки за ограничаване на риска.
 Заявителят предоставя потвърждаваща информация относно:
 1)
 техническата спецификация на произведеното активно вещество (следва да се предостави анализ на 5 партиди за сместа), потвърдена от приемливи и валидирани методи за анализ. Целесъобразно е да се потвърди, че в техническия материал не се съдържат относими онечиствания;
 2)
 еквивалентността с потвърдената техническа спецификация на материала, използван в токсикологичните и екотоксикологичните изследвания;
 Заявителят предоставя тази информация на Комисията, държавите членки и Органа не по-късно от 10 февруари 2016 г.
 (1) Допълнителни подробности за идентичността и спецификацията на активното вещество са представени в доклада за преразглеждане.
 ПРИЛОЖЕНИЕ II
 В част Б от приложението към Регламент за изпълнение (ЕС) No 540/2011 се добавя следното вписване:
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 „84
 Смес от терпеноиди QRD 460
 CIPAC No 982
 Смес от терпеноиди QRD 460 е смес от три компонента:
 —
 α-терпинен: 1-изопропил-4-метилциклохекса-1,3-диен;
 —
 p-цимен: 1-изопропил- 4-метилбензен;
 —
 d-лимонен: (R)-4-изопропенил-1-метилциклохексен.
 Номиналната концентрация на всеки компонент в произведеното активно вещество следва да е, както следва:
 —
 α-терпинен: 59,7 %;
 —
 p-цимен: 22,4 %;
 —
 d-лимонен: 17,9 %;
 Всеки компонент трябва да притежава минимална чистота, както следва:
 —
 α-терпинен: 89 %;
 —
 p-цимен: 97 %;
 —
 d-лимонен: 93 %;
 10 август 2015 г.
 10 август 2025 г.
 За прилагането на единните принципи, упоменати в член 29, параграф 6 от Регламент (ЕО) No 1107/2009 се вземат под внимание заключенията от доклада за преразглеждане на смес от терпеноиди QRD 460, и по-специално допълнения I и II към него.
 При тази цялостна оценка държавите членки обръщат особено внимание на:
 а)
 стабилността на формулировките при съхранение;
 б)
 защитата на операторите и работниците, като се гарантира, че в условията на употреба е включено използването на подходящи лични предпазни средства, когато е целесъобразно;
 в)
 защитата на подпочвените води, когато веществото се прилага в райони, уязвими от гледна точка на почвените и/или климатичните им условия;
 г)
 защитата на повърхностните води и водните организми;
 д)
 опазването на пчелите и неприцелните членестоноги.
 Когато е целесъобразно, условията за употреба включват мерки за ограничаване на риска.
 Заявителят предоставя потвърждаваща информация относно:
 1)
 техническата спецификация на произведеното активно вещество (следва да се предостави анализ на 5 партиди за сместа), потвърдена от приемливи и валидирани методи за анализ. Целесъобразно е да се потвърди, че в техническия материал не се съдържат относими онечиствания;
 2)
 еквивалентността с потвърдената техническа спецификация на материала, използван в токсикологичните и екотоксикологичните изследвания;
 Заявителят предоставя тази информация на Комисията, държавите членки и Органа не по-късно от 10 февруари 2016 г.“
 (1) Допълнителни подробности за идентичността и спецификацията на активното вещество са представени в доклада за преразглеждане.


text:
 23.9.2015
 BG
 Официален вестник на Европейския съюз
 L 246/8
 РЕГЛАМЕНТ ЗА ИЗПЪЛНЕНИЕ (ЕС) 2015/1580 НА КОМИСИЯТА
 от 22 септември 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 септември 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 191,9
 MK
 49,2
 TR
 81,7
 ZZ
 107,6
 0707 00 05
 AR
 98,4
 TR
 126,8
 ZZ
 112,6
 0709 93 10
 TR
 128,2
 ZZ
 128,2
 0805 50 10
 AG
 150,3
 AR
 133,5
 BO
 138,3
 CL
 156,3
 UY
 107,1
 ZA
 129,0
 ZZ
 135,8
 0806 10 10
 EG
 181,7
 TR
 121,9
 ZZ
 151,8
 0808 10 80
 AR
 104,4
 BR
 70,7
 CL
 172,4
 NZ
 132,7
 US
 113,3
 ZA
 157,4
 ZZ
 125,2
 0808 30 90
 AR
 132,0
 CL
 148,3
 CN
 96,7
 TR
 122,3
 ZA
 106,4
 ZZ
 121,1
 0809 30 10, 0809 30 90
 MK
 69,6
 TR
 153,5
 ZZ
 111,6
 0809 40 05
 BA
 55,8
 MK
 47,1
 XS
 61,9
 ZZ
 54,9
 (1) Номенклатура на държавите, определена с


text:
 7.5.2011
 BG
 Официален вестник на Европейския съюз
 L 119/10
 РЕГЛАМЕНТ ЗА ИЗПЪЛНЕНИЕ (ЕС) No 441/2011 НА КОМИСИЯТА
 от 6 май 2011 година
 за определяне на фиксирани стойности при внос за определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент (ЕО) No 1580/2007 на Комисията от 21 декември 2007 г. за определяне на правила за прилагане на регламенти (ЕО) No 2200/96, (ЕО) No 2201/96 и (ЕО) No 1182/2007 на Съвета в сектора на плодовете и зеленчуците (2), и по-специално член 138, параграф 1 от него,
 като има предвид, че:
 в изпълнение на резултатите от Уругвайския кръг от многостранните търговски преговори Регламент (ЕО) No 1580/2007 посочва критерии за определяне от Комисията на фиксирани стойности при внос от трети страни за продуктите и периодите, посочени в приложение XV, част A от посочения регламент,
 ПРИЕ НАСТОЯЩИЯ РЕГЛАМЕНТ:
 Член 1
 Фиксираните стойности при внос, посочени в член 138 от Регламент (ЕО) No 1580/2007, са определени в приложението към настоящия регламент.
 Член 2
 Настоящият регламент влиза в сила на 7 май 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 6 май 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 350, 31.12.2007 г., стр. 1.
 ПРИЛОЖЕНИЕ
 Фиксирани стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Кодове на трети страни (1)
 Фиксирана вносна стойност
 0702 00 00
 JO
 78,3
 MA
 36,3
 TN
 109,4
 TR
 84,5
 ZZ
 77,1
 0707 00 05
 TR
 117,7
 ZZ
 117,7
 0709 90 70
 MA
 86,8
 TR
 125,3
 ZZ
 106,1
 0709 90 80
 EC
 27,0
 ZZ
 27,0
 0805 10 20
 EG
 45,8
 IL
 61,0
 MA
 46,8
 TN
 57,6
 TR
 69,5
 ZZ
 56,1
 0805 50 10
 TR
 48,5
 ZZ
 48,5
 0808 10 80
 AR
 80,9
 BR
 69,2
 CL
 83,1
 CN
 95,4
 MA
 86,7
 NZ
 107,6
 US
 133,4
 UY
 66,1
 ZA
 79,2
 ZZ
 89,1
 (1) Номенклатура на страните, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


text:
 2.10.2018
 BG
 Официален вестник на Европейския съюз
 L 246/20
 РЕГЛАМЕНТ ЗА ИЗПЪЛНЕНИЕ (ЕС) 2018/1469 НА КОМИСИЯТА
 от 1 октомври 2018 година
 за налагане на окончателно антидъмпингово мито върху вноса на някои видове безшевни тръби от желязо или стомана с произход от Русия и Украйна след преглед с оглед на изтичане на срока на действие в съответствие с член 11, параграф 2 от Регламент (ЕС) 2016/1036 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 11, параграф 2 от него,
 като има предвид, че:
 1. ПРОЦЕДУРА
 1.1. Предишни разследвания и съществуващи мерки
 (1)
 С Регламент (ЕО) No 2320/1997 (2) Съветът наложи антидъмпингови мита върху вноса на някои видове безшевни тръби от желязо или нелегирана стомана, с произход от, inter alia, Русия. С Решение 2000/70/ЕО на Комисията (3) бе приета гаранция от износител в Русия. С Регламент (ЕО) No 348/2000 (4) Съветът наложи антидъмпингови мита върху вноса на някои видове безшевни тръби от желязо или стомана, с произход от Хърватия и Украйна. С Регламент (ЕО) No 1322/2004 на Съвета (5) бе решено да не се прилагат повече мерките, които са в сила по отношение на вноса с произход от, inter alia, Русия, от съображения за предпазливост във връзка с антиконкурентното поведение на някои от производителите от Съюза в миналото (вж. съображение 9 от посочения регламент).
 (2)
 След разследване в рамките на преглед, проведено в съответствие с член 11, параграф 3 от основния регламент, с Регламент (ЕО) No 258/2005 (6) Съветът внесе изменения в окончателните мерки, наложени с Регламент (ЕО) No 348/2000, премахна възможността за освобождаване от мито, предвидена в член 2 на същия регламент, и наложи антидъмпингово мито от 38,8 % върху вноса от Хърватия и антидъмпингово мито от 64,1 % върху вноса от Украйна, с изключение на вноса от Dnepropetrovsk Tube Works, който е предмет на антидъмпингово мито в размер на 51,9 %.
 (3)
 С Решение 2005/133/ЕО (7) Комисията суспендира частично окончателните мерки относно Хърватия и Украйна за период от девет месеца, считано от 18 февруари 2005 г. Частичното удължаване беше увеличено с допълнителен срок от една година, по силата на Регламент (ЕО) No 1866/2005 (8).
 (4)
 С Регламент (ЕО) No 954/2006 (9) Съветът наложи окончателни антидъмпингови мита върху вноса на някои видове безшевни тръби с произход, inter alia, от Хърватия, Русия и Украйна, отмени Регламент (ЕО) No 2320/97 и Регламент (ЕО) No 348/2000, прекрати междинния преглед и прегледа с оглед изтичане на срока на действие на прилаганите антидъмпингови мита спрямо вноса на някои видове безшевни тръби от желязо или нелегирана стомана, с произход, inter alia, от Русия и прекрати междинните прегледи по отношение на антидъмпинговите мита, прилагани спрямо вноса на някои видове безшевни тръби от желязо или нелегирана стомана, с произход, inter alia, от Хърватия, Русия и Украйна.
 (5)
 С решението си от 16


text:
февруари 2012 г. по съединени дела C-191/09 и C-200/09 P, Съвет и Комисия/Interpipe Niko Tube и Interpipe NTRP, Съдът отхвърля жалбата на Съвета (10) на решението на Първоинстанционния съд от 10 март 2009 г. за отмяна на член 1 от Регламент (ЕО) No 954/2006 по отношение на част от антидъмпинговото мито, определено за продуктите, произведени от Interpipe Nikopolsky Seamless Tubes Plant Niko Tube ZAT и Interpipe Nizhnedneprovsky Tube Rolling Plant VAT (заедно представляващи „Interpipe Group“), надвишаващо това, което би било приложимо, ако не беше направена корекция на експортната цена под формата на комисиона, когато продажбите са били извършени чрез посредничеството на свързан търговец, Sepco SA (11). В съответствие с член 266 от Договора за функционирането на Европейския съюз Комисията предприе необходимите мерки, за да се съобрази с решенията, и преизчисли ставката на антидъмпинговото мито за Interpipe Group в съответствие с указанията на Първоинстанционния съд и на Съда. С Регламент за изпълнение (ЕС) No 540/2012 на Съвета (12) бяха коригирани аспектите на Регламент (ЕО) No 954/2006, за които бе установено, че не са в съответствие с основния регламент, и които са довели до отмяна на части от посочения регламент. Съгласно този регламент всички останали констатации, направени в Регламент (ЕО) No 954/2006, остават в сила. След преизчисление антидъмпинговото мито за разглеждания продукт, което понастоящем е в сила по отношение на Interpipe Group, бе определено на 17,7 %.
 (6)
 С Регламент (ЕС) No 585/2012 (13) Съветът, след преглед с оглед изтичане на срока на действие на мерките, наложи окончателно антидъмпингово мито върху вноса на някои видове безшевни тръби с произход от Русия и Украйна, и прекрати антидъмпинговите мерки по отношение на вноса на някои видове безшевни тръби от желязо или от нелегирана стомана с произход от Хърватия (наричано по-нататък „предходния преглед с оглед изтичане на срока на действие“).
 (7)
 След разследванията в рамките на частичния междинен преглед в съответствие с член 11, параграф 3 от основния регламент, с Регламент (ЕС) No 795/2012 (14) и Регламент (ЕС) No 1269/2012 (15) съответно Съветът измени окончателните мерки, наложени с Регламент (ЕС) No 585/2012 по отношение на редица руски и украински производители износители.
 (8)
 Действащото понастоящем антидъмпингово мито е 35,8 % за вноса с произход от Русия, с изключение на Joint Stock Company Chelyabinsk Tube Rolling Plant и Joint Stock Company Pervouralsky Novotrubny Works (24,1 %), OAO Volzhsky Pipe Plant, OAO Taganrog Metallurgical Works, OAO Sinarsky Pipe Plant и OAO Seversky Tube Works (28,7 %), и 25,7 % за вноса с произход от Украйна, с изключение на OJSC Dnepropetrovsk Tube Works (12,3 %), LLC Interpipe Niko Tube и OJSC Nizhnedneprovsky Tube Rolling Plant (13,8 %).
 1.2. Започване на преглед с оглед изтичане на срока на действие на мерките
 (9)
 На 4 юли 2017 г. Комисията обяви започването на преглед с оглед изтичане срока на действие на антидъмпинговите мерки, приложими към вноса на някои видове безшевни тръби от желязо или стомана с произход от Русия и Украйна, съгласно член 11, параграф 2 от основния регламент, с известие, публикувано в Официален вестник на Европейския съюз („известието за започване“) (16).


text:
(10)
 Прегледът започна вследствие на обосновано искане, подадено на 30 март 2017 г. от Комитета за защита на производството на безшевни стоманени тръби на Европейския съюз („заявителят“) от името на производители от Съюза, представляващи повече от 25 % от общото производство на някои видове безшевни тръби в Съюза. Като основание за искането е изтъкната вероятността изтичането на срока на действие на мерките да доведе до продължаване на дъмпинга от страна на Украйна и повторно възникване на дъмпинга от страна на Русия, както и повторно възникване на вредата от него за промишлеността на Съюза.
 1.3. Успоредно проведен частичен междинен преглед
 (11)
 На 7 май 2018 г. Комисията започна частичен междинен преглед по отношение на вноса на някои видове безшевни тръби от желязо или стомана, с произход, inter alia, от Украйна в съответствие с член 11, параграф 3 от основния регламент (17). Този частичен междинен преглед беше поискан от една група производители износители от Украйна, Interpipe Group, и е ограничен по обхват до разглеждане на дъмпинга, доколкото е засегнат заявителят.
 1.4. Разследване
 Разследван период в рамките на прегледа и разглеждан период
 (12)
 Разследването относно продължаването или повторната поява на дъмпинга и вредата от него обхвана периода от 1 юли 2016 г. до 30 юни 2017 г. („разследваният период в рамките на прегледа“ или „РПРП“). Разглеждането на тенденциите, свързани с оценката на вероятността от продължаване или повторна поява на вредата, обхвана периода от 1 януари 2014 г. до края на РПРП („разглежданият период“).
 Засегнати страни
 (13)
 Комисията официално уведоми производителите износители, вносителите, известните потребители, представителите на страните износители, заявителя и производителите от Съюза, посочени в искането за започване на преглед. На заинтересованите страни беше предоставена възможност да представят писмено становищата си и да поискат да бъдат изслушани в срока, посочен в известието за започване.
 Изготвяне на извадка
 (14)
 Предвид големия брой производители износители от Русия и Украйна и големия брой вносители, в известието за започване първоначално се предвиждаше да се използва извадка от производители износители и вносители в съответствие с член 17 от основния регламент. За да може Комисията да реши дали действително е необходимо използването на извадка и, ако това е необходимо, да изготви извадката, горепосочените страни бяха приканени да заявят своя интерес в срок от 15 дни от започването на процедурата и да предоставят на Комисията информацията, поискана в известието за започване.
 (15)
 Само двама руски производители износители (TMK Group и ChTPZ Group, „двете групи руски производители износители“) и един украински производител износител (Interpipe Group), се отзоваха и заявиха своя интерес в рамките на срока. Поради това бе взето решение да не се използва представителна извадка в случая на производителите износители.
 (16)
 Нито един вносител не предостави поисканата в известието за започване информация и не изрази желание да съдейства на Комисията. Четирима вносители обаче изпратиха изявления при започването на процедурата. Поради това Комисията реши да не изготвя извадка.
 (17)
 В известието за започване Комисията посочи също, че е изготвила временна извадка от производители от Съюза в съответствие с член 17, параграф 1 от основния регламент. Преди започването на процедурата дванадесет производители


text:
от Съюза предоставиха исканата информация за подбор на извадката и изразиха желание да сътрудничат на Комисията. Въз основа на това Комисията временно бе подбрала извадка от трима производители, които бяха определени за представителни за промишлеността на Съюза по отношение на обема на производството и продажбите на сходния продукт в Съюза.
 (18)
 След недостатъчното съдействие на един от включените в извадката производители от Съюза и прилагането на разпоредбата на член 18 от основния регламент по отношение на това дружество, Комисията замени временно подбрания производител с двама други производители от Съюза. Поради това окончателната извадка от производители от Съюза се състои от Arcelor Mittal Tubular Products, Benteler Steel Tube GmbH, Dalmine S.p.A., и Zeleziarne podbrezova a.s.
 Въпросници
 (19)
 По тази причина бяха изпратени въпросници на петимата включени в извадката производители от Съюза (общо от първоначалната и окончателната извадка), на четирима вносители и на двете групи руски производители износители, както и на Interpipe Group.
 (20)
 Нито една от двете групи руски производители износители не отговори на въпросника. Руските власти бяха информирани за неоказването на съдействие и намерението на Комисията да приложи член 18 от основния регламент.
 (21)
 Все пак и двамата производители представиха коментари, с които оспорват прецизността на искането и се противопоставят на продължаването на срока на действие на мерките.
 (22)
 Отговори на въпросниците бяха получени от петима производители от Съюза и единствения оказал съдействие украински производител износител. Не беше получен отговор на въпросниците и от четиримата вносители от Съюза.
 Контролни посещения
 (23)
 Комисията изиска и провери цялата информация, която счете за необходима, с цел да определи вероятността от продължаване или повторно възникване на дъмпинга и нанесената от него вреда, както и да прецени интереса на Съюза. Бяха проведени проверки на място в помещенията на следните дружества:
 Производители от Съюза
 —
 Arcelor Mittal Tubular Products Ostrava, Чешка република,
 —
 Benteler Steel Tube GmbH, Paderborn, Германия
 —
 Dalmine S.p.A., Bergamo, Италия,
 —
 Zeleziarne podbrezova a.s., Podbrezova, Словакия и свързаните с него търговци Pipex Italia S.p.A., Arona, Италия и Slavrur Sp. z o.o., Stalowa Wola, Полша,
 —
 Vallourec Deutschland GmbH, Boulogne Billancourt, Франция.
 Производител износител от Украйна
 —
 Interpipe Group (OJSC Interpipe NTRP, Dnepropetrovsk, Украйна, LLC Interpipe Niko Tube, Nikopol, Украйна) и свързаните с тях търговски дружества LLC Interpipe Ukraine, Dnepropetrovsk, Украйна, и Interpipe Europe SA, Lugano, Швейцария и Interpipe Central Trade GmbH, Frankfurt, Германия).
 Последваща процедура
 (24)
 На 13 юли 2018 г. Комисията оповести основните факти и съображения, въз основа на които възнамерява да наложи окончателно антидъмпингово мито върху вноса на някои видове безшевни тръби от желязо или нелегирана стомана, с произход от Русия и Украйна.
 (25)
 Коментари бяха получени от две групи руски производители износители, от Interpipe Group, от представителството на Украйна към Европейския съюз, и от Постоянното представителство на Руската федерация към Европейския съюз. На 8 август 2018 г. се проведе изслушване между две групи руски производители износители, Постоянното представителство на Руската федерация към Европейския съюз и службите на Комисията. На същия ден е проведено изслушване между Interpipe Group и службите на Комисията. Във връзка с коментарите, направени от Interpipe Group,


text:
дружеството е получило още два пъти оповестяване на допълнителните заключения по отношение на анализа във връзка с Украйна и някои специфични за дружеството проблеми.
 (26)
 Коментарите, представени от заинтересованите страни, бяха разгледани и взети под внимание, когато това бе счетено за целесъобразно.
 2. РАЗГЛЕЖДАН ПРОДУКТ И СХОДЕН ПPОДУКТ
 2.1. Разглеждан продукт
 (27)
 Разглежданият продукт е същият като в предишното разследване, което доведе до налагането на действащите понастоящем мерки, т.е. някои видове безшевни тръби от желязо или стомана, с кръгло напречно сечение, с максимален външен диаметър 406,4 mm и максимална стойност на въглеродния еквивалент (CEV) 0,86 съгласно приетите от Международния институт по заваряване (IIW) формула и химичен анализ (18), с произход от Русия и Украйна („разглеждания продукт“), понастоящем класирани в кодове по КН ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 и ex 7304 59 93 (19) (кодове по ТАРИК 7304110010, 7304191020, 7304193020, 7304220020, 7304230020, 7304240020, 7304291020, 7304293020, 7304318030, 7304395830, 7304399230, 7304399320, 7304518930, 7304599230 и 7304599320).
 (28)
 Разглежданият продукт намира много разнообразни приложения: тръби за пренос на течности, строителни стълбове, за механична употреба, газопроводи, отоплителни тръби и сондажни тръби за петролната индустрия (наричани тръби за нефтопродукти „OCGT“), служещи като сондажни, укрепващи, помпено-компресорни тръби.
 (29)
 Безшевните тръби могат да бъдат доставяни на ползвателите в много различни форми. Те могат да бъдат например поцинковани, резбовани, полуготови (непреминали топлинна обработка), могат да бъдат със специални краища или различни напречни сечения, нарязани по размер или не. Няма общ стандарт за оразмеряване, което обяснява факта, че по-голяма част от безшевните тръби се произвеждат по поръчка на клиента. Произвежданите безшевни тръби обикновено се свързват чрез заваряване. Въпреки това в някои специални случаи те могат да се свързват чрез резбата си или да се използват самостоятелно, като същевременно остават заваряеми. Разследването показа, че всички безшевни тръби имат едни и същи основни физически, химически и технически характеристики, както и едни и същи видове основна употреба:
 2.2. Сходен продукт
 (30)
 Както е установено в предишни разследвания, включително и в рамките на последното, настоящото разследване в рамките на прегледа с оглед изтичане на срока на действие на мерките потвърди, че продуктът, изнасян за Съюза от Русия и Украйна, продуктът, произвеждан и продаван на вътрешния пазар в Русия и Украйна, и продуктът, произвеждан и продаван в Съюза от производителите в Съюза, имат едни и същи основни физически и технически характеристики и крайна употреба, и поради тази причина се считат за сходни продукти по смисъла на член 1, параграф 4 от основния регламент.
 3. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
 (31)
 В съответствие с член 11, параграф 2 от основния регламент Комисията провери дали има вероятност дъмпингът да продължи или да се повтори при изтичане на срока на действащите мерки.
 3.1. Русия
 3.1.1. Дъмпинг по време на разследвания период в рамките на прегледа


text:
3.1.1.1. Предварителни забележки
 (32)
 В съответствие с член 11, параграф 2 от основния регламент Комисията проучи първо доколко е вероятно изтичането на срока на действие на съществуващите мерки да доведе до продължаване или до повторно възникване на дъмпинга от Русия.
 (33)
 При липсата на съдействие от страна на руските производители износители, както е посочено в съображение 20, Комисията основа своя цялостен анализ, включително изчисляването на дъмпинга, на наличните факти в съответствие с член 18 от основния регламент.
 (34)
 Следователно, вероятността от продължаване или повторно възникване на дъмпинга бе оценена с помощта на информацията, съдържаща се в искането за преглед с оглед изтичане срока на действие на мерките, в съчетание с други източници на информация, като например информация, събрана съгласно член 14, параграф 6 от основния регламент, информацията, която се съдържа в получените писмените изявления и, inter alia, статистическите данни за руския износ на Федералната митническа служба на Руската федерация (RFCS) (20), както и статистическите данни в специализирания уебсайт „Metal Expert“ (21).
 (35)
 Неоказването на съдействие от страна на Русия е направило невъзможно за Комисията да сравни нормалната стойност и експортната цена за всеки отделен вид продукт. Поради това както нормалната стойност, така и експортната цена бяха определени чрез използване на средните стойности в съответствие с член 18 от основния регламент.
 3.1.1.2. Нормална стойност
 (36)
 За определяне на нормалната стойност Комисията използва същата методология като тази, приложена от заявителя в искането. Тази методология се основава на наличните в „Metal Expert“ данни за цените на руския вътрешен пазар. Поради това Комисията използва средните цени на вътрешния пазар франко завода в Русия, посочени в „Metal Expert“ за 12-те месеца от юли 2016 г. до юни 2017 г.
 3.1.1.3. Експортна цена
 (37)
 Експортните цени за Съюза бяха установени въз основа на базата данни на Комисията, посочена в член 14, параграф 6.
 3.1.1.4. Сравнение
 (38)
 Нормалната стойност и експортната цена бяха сравнени на базата на цена франко завода. Нормалната стойност беше коригирана нагоре въз основа на методология, предоставена от заявителя (22), и въз основа на наличната в „Metal Expert“ информация. Експортната цена бе коригирана в низходяща посока до равнище франко завода. За тази цел разходите за доставка, застраховка и комисиони бяха приспаднати въз основа на съдържащата се в искането информация.
 3.1.1.5. Дъмпинг
 (39)
 Въз основа на посоченото по-горе Комисията е изчислила дъмпингов марж за руския износ за Съюза от около 33 %. Равнището на вноса по време на разследвания период в рамките на прегледа обаче е относително ограничено, като представлява 0,6 % от потреблението на Съюза.
 3.1.1.6. Коментари след оповестяването на окончателните заключения
 (40)
 След оповестяването двете групи руски производители износители съвместно представиха коментари по общия документ за оповестяването на Комисията.
 (41)
 И двете дружества оспориха законосъобразността на съществуващите мерки. На първо място, те посочиха, че първоначалните мерки са незаконосъобразни, тъй като Комисията е приложила корекция на нормалната стойност въз основа на член 2, параграф 5 от основния регламент, което, според твърденията, е незаконно по силата на съдебната практика на Апелативния орган на СТО (23). На второ място, те твърдят, че подходът на Комисията при


text:
прегледите с оглед изтичане на срока на действие на мерките, когато Комисията не посочва констатации за отделните дружества, (24) е в противоречие с разпоредбите и духа на основния регламент и на Антидъмпинговото споразумение на СТО.
 (42)
 Първото твърдение бе отхвърлено, тъй като се отнася до изчисляването на първоначалното мито, което е извън обхвата на настоящата процедура. За целите на настоящия преглед, при липсата на съдействие от страна на руските производители износители, трябваше да бъдат приложени разпоредбите на член 18. Относно второто твърдение, двете групи руски производители износители не успяха да обосноват причините, поради които определянето на национално равнище в контекста на прегледа с оглед изтичане срока на действие на мерките би било незаконно. Поради това твърдението също беше отхвърлено.
 (43)
 По отношение на конкретните аспекти на разследването, двете групи руски производители износители първо оспориха прилагането от страна на Комисията на член 18 от основния регламент и заявиха, че Комисията е пренебрегнала информация, представена от тях в хода на разследването.
 (44)
 По отношение на прилагането на член 18 от основния регламент, всички известни руски производители износители бяха насърчени да попълнят въпросника, предназначен за производители износители след започването на процедурата (25). В допълнение Постоянното представителство на Руската федерация към ЕС получи бланки с въпросниците и бе насърчено да се свърже с (или да извести Комисията относно) други руски производители, които може да не са били известни на Комисията в деня на започването, така че те да имат възможност да участват в разследването.
 (45)
 Двете групи руски производители износители, които заявиха интереса си, информираха Комисията на 21 август 2017 г., че са решили да не окажат пълно съдействие при разследването, уточнявайки, че са взели решение да не отговарят на въпросника и доброволно да ограничат участието си до подаването само на определени данни (например данни за производството и капацитета, както и експортни цени за трети пазари) и коментари по някои аспекти на разследването. Въпреки това на двете групи руски производители износители беше предоставен въпросник, който те бяха приканени да попълнят. В писмо, придружаващо тази покана, руските производители износители бяха недвусмислено информирани, че при липсата на отговор на въпросника Комисията ще приложи член 18 от основния регламент. Не бяха получени отговори на въпросника от нито един от тях.
 (46)
 С оглед на това Комисията информира руските власти за своето намерение да приложи член 18 от основния регламент на 22 март 2018 г.
 (47)
 Комисията обаче подчерта по време на изслушването от 8 август 2018 г., че не е пренебрегнала данните, представени от двете групи руски производители износители, както те погрешно твърдят. В действителност Комисията поясни, че е подложила на кръстосана проверка на данните, представени от двете групи руски производители износители по отношение на капацитета и производството, с публично достъпни данни, а именно данни от „Metal Expert“. Комисията също така използва данните от статистиката за руския износ, получени от производители износители, както е обяснено в съображение 34. Поради това твърдението, че Комисията е пренебрегнала информацията, представена от двете групи производители износители, бе отхвърлено.
 (48)
 Двете групи руски производители износители също така отбелязаха, че са приканили Комисията


text:
да извърши контролни посещения за проверка на ограничените данни, които те са представили, и че такива посещения не са били извършени.
 (49)
 Съгласно член 16 от основния регламент контролните посещения следва да се извършват, когато Комисията счита за уместно и, при липса на точен и своевременен отговор, Комисията може да избере да не провежда такова посещение. Въз основа на това и като се има предвид липсата на адекватен отговор на въпросника в този случай, Комисията счете, че не следва да се проведе контролно посещение.
 3.1.2. Вероятност от продължаване или повторно възникване на дъмпинга, ако мерките бъдат отменени
 (50)
 Както бе посочено по-горе, беше установено, че дъмпингът от страна на Русия продължава през разследвания период в рамките на прегледа, но равнището на вноса през разследвания период в рамките на прегледа е бил сравнително ограничено. Поради това Комисията извърши анализ на това дали има вероятност дъмпингът да продължи или да възникне повторно, ако се допусне срокът на действащите антидъмпингови мерки да изтече. При този анализ бяха взети предвид производственият и свободният капацитет в Русия, привлекателността на пазара на Съюза и поведението на руските износители на други пазари.
 3.1.2.1. Свободен капацитет
 (51)
 След оповестяването на окончателните заключения двете групи руски производители износители оспориха констатациите на Комисията относно наличния свободен капацитет в Русия. По-конкретно, двете групи руски производители износители заявиха, че Комисията е надценила наличния свободен капацитет в Русия. Този свободен капацитет е бил изчислен на основа на данни от проучване на пазара („Metal Expert“) и е бил оценен на повече от 550 000 тона.
 (52)
 По време на изслушването на 8 август 2018 г. Комисията обясни, че за изчисляване на стойността е използвала данните, докладвани в общия документ за оповестяването, т.е. данните, обществено достъпни (включени в досието) към момента на изготвяне на общия документ за оповестяването. След получените коментари и проведените дискусии по време на изслушването Комисията прикани двете групи руски производители износители да представят най-актуалните и подробни данни относно производството и капацитета, с които те разполагат. Двете групи руски производители износители представиха тази информация (от базата данни „Metal Expert“) на Комисията на 10 август 2018 г. Поради това за изчисляване на производствения капацитет Комисията използва актуализираните данни от базата данни „Metal Expert“, представени от двете групи руски производители износители в изявлението от 10 август 2018 г.
 (53)
 Получената по този начин актуализирана стойност на свободния капацитет в Русия възлиза на 350 000—380 000 тона през разследвания период в рамките на прегледа. Този значителен свръхкапацитет представлява повече от 25 % от потреблението на Съюза.
 3.1.2.2. Привлекателност на пазара на Съюза
 (54)
 Разследването потвърди, че пазарът на Съюза е привлекателен за руските производители поради следните причини:
 (55)
 Първо, по отношение на размера, пазарът на Съюза (над 1,3 млн. тона потребление през разследвания период в рамките на прегледа и 1,5 млн. тона през 2014 г.) може да се разглежда като един от най-големите пазари на безшевни тръби на световно равнище.
 (56)
 Второ, след налагането на мерките на САЩ по силата на раздел 232 в размер на 25 % по отношение на продуктите от стомана (26),


text:
включително разглеждания продукт, руският износ за един от основните пазари за износ би могъл да бъде поне частично ограничен. Това на свой ред ще направи пазара на Съюза по-привлекателен, създавайки по този начин опасност от определено отклоняване на търговията към Съюза.
 (57)
 Нивото на подбиване на цените през разследвания период в рамките на прегледа (вж. съображение 137 по-долу) показва, че средното ниво на цените на руския внос на пазара на Съюза е по-ниско от това на производителите от Съюза и поради това е вероятно износът да продължи да се увеличава, ако мерките бъдат отменени.
 (58)
 Като се има предвид сравнително ниското равнище на вноса в Съюза по време на разследвания период в рамките на прегледа (8 663 тона), Комисията анализира също така експортните цени от Русия за пазарите на други трети държави по време на разследвания период в рамките на прегледа съгласно официалните статистически данни за руския износ от RFCS и сравни тези цени с цените на вноса в Съюза. Този анализ показа, че Русия е продавала на няколко от своите основни пазари за износ на цени, подобни или дори по-ниски от цените на дъмпинговия износ на пазара на Съюза.
 (59)
 С оглед на констатациите, установени в съображения 50—58, Комисията стигна до заключението, че има голяма вероятност, ако се допусне срокът на действие на мерките да изтече, дъмпинговият внос от Русия да възникне повторно в значителни обеми.
 3.1.2.3. Коментари след оповестяването на окончателните заключения
 (60)
 След оповестяването на окончателните заключения групите руски производители износители заявиха, че не съществува вероятност от продължаване на дъмпинга, ако мерките бъдат отменени. Те подчертаха ефективността на руския вътрешен пазар на безшевни тръби и състоянието на други експортни пазари като основни елементи, които противоречат на констатациите на Комисията. В допълнение, руските производители износители заявиха, че Комисията е пренебрегнала (обществено достъпни) представени от тях данни относно ценовите равнища за пазарите на други трети държави.
 (61)
 Това твърдение е фактически невярно. По време на изслушването на 8 август 2018 г. Комисията информира руските производители износители, че при своя анализ е взела предвид публично достъпната информация от статистическите данни за руския износ, представени от двете групи руски производители износители (27). Въз основа на тези данни Комисията потвърди, че ценовите равнища за няколко от основните пазари за износ на Русия, които представляват значим дял от общия износ на Русия на безшевни тръби, са били по-ниски от експортните цени за Съюза по време на разследвания период в рамките на прегледа (28). Поради това твърдението бе отхвърлено.
 (62)
 Двете групи руски производители износители заявиха, че заключението на Комисията относно размера на пазара на Съюза, както се споменава в съображение 55 по-горе, е било „до голяма степен завишено“. Освен това те също така заявиха, че други пазари са по-привлекателни от пазара на Съюза.
 (63)
 На първо място, значението на пазара на Съюза беше поставено като въпрос по време на изслушването от 8 август 2018 г., когато представители на най-големите руски производител потвърдиха, че пазарът на Съюза действително е един от основните пазари за разглеждания продукт. Следва да се подчертае, че Комисията не изрази


text:
становище дали може да съществуват и други пазари, по-привлекателни от пазара на Съюза. Вместо това Комисията установи, че пазарът на Съюза е привлекателен за руските производители износители поради причините, изложени в съображения 55—58.
 (64)
 В това отношение Комисията също така констатира несъответствия между описателната част на изявленията, получени от руските производители износители и действителните данни, съдържащи се в тези изявления. По-специално, руските производители износители изтъкнаха, че цените за някои държави, като например Индия, Турция и ОАЕ, се определят като „цени над експортните цени за Съюза“ (29). Това твърдение е фактологически погрешно и противоречи на действителните данни, представени от същите страни (30), които ясно показват, че през разследвания период в рамките на прегледа цените за Съюза действително са били по-високи (31). Поради това посоченото твърдение бе отхвърлено.
 (65)
 Двете групи руски производители износители оспориха заключенията на Комисията, че след прилагането на мерките на САЩ по силата на раздел 232 би имало риск от отклоняване на търговията и също се позоваха на предварителните констатации на Комисията относно текущото разследване на ЕС с оглед налагане на защитни мерки относно някои видове продукти от стомана, от прилагането на които безшевните тръби са били временно изключени (32).
 (66)
 Що се отнася до разследването на ЕС с оглед налагане на защитни мерки, процедурата все още не е приключила и безшевните тръби са временно изключени от мерките. Това временното изключване на безшевни тръби от временните защитни мерки обаче не е основано на липсата на отклоняване на търговията (като погрешно се твърди от руските производители износители), а на липсата на увеличение на вноса (33).
 (67)
 По отношение на потенциалното въздействие на мерките на САЩ по силата на раздел 232, Комисията счита, че рискът от отклоняване на търговията не може да бъде изключен и че този риск би станал по-вероятен, ако се допусне действащите мерки да изтекат. Трябва да се отбележи, че мито в размер на 25 % в САЩ в сравнение с 0 % в Съюза (ако срокът на действие на митото изтече) без съмнение ще направи пазара на Съюза по-привлекателен за руските производители износители, отколкото при сегашните обстоятелства, т.е. действащи мита и на двата пазара. Поради това тенденциите при вноса в САЩ досега не са показателни, като се има предвид, че мерките на Съюза остават в сила и стимулът да се смени пазарът няма да е същият, както би бил при липсата на мерки в Съюза.
 (68)
 Двете групи руски производители износители заявиха също така, че съществува голяма вероятност за някои освобождавания от мерките на САЩ по силата на раздел 232 за някои руски производители износители. Комисията отбеляза, че от доказателствата (34), предоставени ѝ в това отношение, не може да се заключи, че е възможно даден руски производител да бъде изключени от прилагането на мерките. Следователно, поради липсата на конкретна информация в това отношение, Комисията отхвърли това твърдение.
 (69)
 На последно място, двете групи руски производители износители заявиха, че с оглед на ограничените количества, изнесени през разследвания период в рамките на прегледа, би било малко вероятно отмяната на мерките да доведе до продължаване или повторно възникване на


text:
дъмпинга.
 (70)
 Комисията се позовава на своите констатации във връзка с вероятността от продължаване или повторно възникване на дъмпинга, изложени в съображения 50—68, и подчерта, че анализът на вероятността за продължаване или повторно възникване на дъмпинга е с прогнозен характер. Поради това твърдението беше отхвърлено.
 3.2. Украйна
 3.2.1. Дъмпинг по време на разследвания период в рамките на прегледа
 3.2.1.1. Предварителни забележки
 (71)
 Съществуват трима известни производители на безшевни тръби в Украйна. Един от тях, Interpipe Group, оказа съдействие при разследването. Interpipe Group е най-големият производител в Украйна. Съгласно търговските статистически данни, неговият износ на безшевни тръби за Съюза по време на разследвания период в рамките на прегледа е представлявал около 87 % от общия обем на вноса от Украйна през този период (35), в размер на 80 711 тона или 6 % от потреблението на Съюза през разследвания период в рамките на прегледа. Данните, представени от Interpipe Group, бяха проверени на място в Украйна, както и в обектите на свързан с него търговец в Швейцария и свързан с него вносител в Германия. След проверка Комисията коригира някои данни, първоначално доставени от Interpipe Group, главно по отношение на стойностите на ПОАР и CIF.
 (72)
 Interpipe Group изцяло притежава и контролира двама производители износители — LLC Interpipe Niko Tube (Niko Tube) и OJSC Interpipe NTRP (NTRP). В съответствие със стандартната практика на Комисията за двамата производители износители бе изчислен общ дъмпингов марж. Размерът на дъмпинга бе първоначално изчислен за всеки отделен производител износител, а след това бе установена среднопретеглена стойност на индивидуалните дъмпингови маржове на равнището на Interpipe Group.
 (73)
 С оглед на значителния износ за Съюза от Interpipe Group по време на разследвания период в рамките на прегледа, анализът на продължаването на дъмпинга през този период е преди всичко въз основа на проверени данни, предоставени от Interpipe Group.
 3.2.1.2. Нормална стойност
 (74)
 Комисията първо провери дали общият обем на продажбите на вътрешния пазар на всеки оказал съдействие производител износител е представителен в съответствие с член 2, параграф 2 от основния регламент. Продажбите на вътрешния пазар са представителни, ако общият обем на продажбите на вътрешния пазар на сходния продукт на независими клиенти на вътрешния пазар за всеки производител износител е представлявал най-малко 5 % от общия обем на продажбите на разглеждания продукт за износ за Съюза по време на разследвания период в рамките на прегледа. На тази основа при проверката се установи, че продажбите на сходния продукт на вътрешния пазар са били представителни и за двамата производители износители.
 (75)
 Впоследствие Комисията идентифицира видовете на продукта, продавани на вътрешния пазар, които са били идентични или сравними с видовете, продавани за износ от Interpipe Group.
 (76)
 Комисията след това провери дали продажбите на вътрешния пазар на Interpipe Group на всеки вид на продукта, който е идентичен или сравним с вида на продукта, продаван за износ, са били представителни в съответствие с член 2, параграф 2 от основния регламент. Продажбите на вътрешния пазар на даден вид на продукта са представителни, ако общият обем на продажбите на вътрешния пазар на този вид на продукта за независими